stanford-oval/wikipedia huggingface dataset:
קגלביץ'

קגלביץ' הוא מותג וודקה איטלקי. מיוצר על ידי חברת "שטוק ס.פ.א", חברת משקאות שנוסדה בשנת 1884 על ידי ליאונלו סטוק וממוקמת בטריאסטה.
קגלביץ קלאסיק היא וודקה מהמסורת ארוכת השנים של מזרח אירופה, המיוצרת מהמתכון המקורי משנת 1884 שנרקח במהלך המשבר הכלכלי של שנת 1873 על ידי הרוזן של הונגריה סטפן קגלביץ שהיה ממוצא קרואטי. וודקת קגלביץ משווקת באירופה, רוסיה, ארצות הברית, ישראל ויפן. 
למותג טעמים רבים ומגוונים: דאבל אספרסו, מלון, לימון, אפרסק, תות, פירות יער ואפרסק.
בארץ משווק על ידי חברת טמפו משקאות.
הערות שוליים

↑  מותג הוודקה מאיטליה באתר טמפו
קדאיף

| --- | --- |

 
 מאכלים
 סוג:  אטריות 
 מוצא:  טורקיה 
 מרכיבים עיקריים:  קמח, מי שתייה 
 
מפעל לייצור קדאיף בטורקיה
בקלווה עם אטריות קדאיף
אטריות קַדָאִיף (בטורקית: Kadayıf) הן אטריות דקיקות העשויות מבלילת קמח ומים אשר נמזגת דרך מסננת על גבי מגש מתכת עגול ולוהט בבישול קצר מאוד ומשמשות כבסיס להכנת קינוחים מזרח-תיכוניים ומאכלים אחרים. מקור האטרייה הוא טורקי והוא היה נפוץ בגבולות האימפריה העות'מאנית בשמו הטורקי "קדאיף". נוכח טעמן הנייטרלי של האטריות הן משמשות בעיקר להכנת מאכלים חלביים מתוקים או מלוחים, ובהם: בקלאווה, כנאפה, כמצע לעוגות, כקישוט להגשת תבשילים שונים ועוד. לעיתים רחוקות משמשות גם עבור מאכלים בשריים.
שערות קדאיף בכנאפה
תהליך הייצור

בעבר היו מיוצרות באופן ידני ללא מכונה ולאחר מכן באופן חצי-אוטומטי. כיום אטריות הקדאיף מיוצרות בתהליך תעשייתי לעיתים אף באופן אוטומטי לחלוטין ללא מגע יד אדם ואף במכונות ביתיות ובחלק ממדינות המזרח התיכון והן נמכרות בשווקים באריזות אטומות המיועדות לאחסון בדרך כלל בהקפאה אשר שומרת על פריכותן.
קומודראז'

| --- | --- |
האנדרטה לזכר סטפה סטפנוביץ' בקומודראז'
האנדרטה לזכר סטפה סטפנוביץ' בקומודראז'
 מדינה:  סרביה סרביה
 עיר:   בלגרד
 רובע:   ווֹזְ'דוֹבָאץ
 תאריך ייסוד:  1528
 אוכלוסייה:  ‏
  ‑ בשכונה:  13,343 (2011)
 קואורדינטות:  44°44′N 20°31′E﻿ / ﻿44.733°N 20.517°E﻿ / 44.733; 20.517
  מפת מיקום  מפה מפורטת   (למפת בלגרד מוגדלת) קומודראז'(למפת בלגרד רגילה) קומודראז'  he tabBackground:;tabBorder:#aaa;defaultTab:0;
קוּמוֹדְרָאז' (בסרבית קירילית: Кумодраж, בסרבית בכתב לטיני: Kumodraž) היא שכונת מגורים ברובע "ווֹזְ'דוֹבָאץ" של בלגרד בירת סרביה. בתקופת מלחמת העולם השנייה שכן במקום הכפר קומודראז' שגבל ביאיינצי. בסמוך לקומודראז' ממוקם היה גיא הריגה בו נרצחו ונקברו מאות יהודים ממחנות הריכוז: טופובסקה שופה וכן מקרב עצורי קלאדובו שאבאץ.
היסטוריה

במקום שכן כפר חקלאי המאוזכר לראשונה בכתובים בתעודות עות'מאניות מ-1528. שמו המקורי של הכפר היה קוּמָאנוֹבוֹ. לאחר מלחמת העולם השנייה חל גידול מואץ בשטחה של בלגרד ובראשית המאה ה-21 נכללת קומודראז' בשטחה המוניציפלי, וממוקמת בפרווריה. קומודראז' נחלקת לאזור הישן המאופיין בבנייה צמודת קרקע והאזור החדש בו הוקמו בנייני מגורים רבי קומות.
היסטוריה > אירועי מלחמת העולם השנייה

באוגוסט 1941 הוקם מחנה הריכוז טופובסקה שופה ובו נכלאו הגברים מקרב יהדות בלגרד. בין ה-9 ל-11 באוקטובר 1941 הוצאו להורג 2,000 יהודים מקרב עצורי טופובסקה שופה וקלאדובו-שאבאץ, ו-200 בני רומה, בשטחי יאיינצי, יאבוקה וקומודראז', זאת בעקבות התקפה של כוחות הפרטיזנים של טיטו בה נהרגו ונפצעו חיילים גרמנים.
הערות שוליים

1 2  ג'ני לבל, עד הפתרון הסופי, היהודים בבלגראד 1541–1942, הוצאת הקיבוץ המאוחד, 2006, עמודים 328-307.
קאלה לינדרוט

| --- | --- |
לינדרוט, 2018
לינדרוט, 2018
 לידה:  3 באוגוסט 1989 (בן 35) הלסינקי, פינלנד פינלנד
 מוקד פעילות:  פינלנד 
 עיסוק:  זמר-יוצר, מוזיקאי, שחקן, מנחה טלוויזיה
 סוגה:  פופ, רוק
 חברת תקליטים:  וורנר מיוזיק פינלנד
 פרופיל ב-IMDb
 
קאלה לינדרוט (בפינית: Kalle Lindroth; נולד ב-3 באוגוסט 1989 בהלסינקי) הוא מוזיקאי, שחקן ומנחה טלוויזיה פיני. הוא סולן להקת הרוק Smak, שהוקמה בשנת 2001. כשחקן הופיע לינדרוט בסדרה "Kotikatu", והנחה את התוכניות "Summeri" ו-"Bumtsibum".
קריירה

בשנת 2008 לינדרוט נרשם כסטודנט בגימנסיה סיבליוס שבהלסינקי. בגיל 15 הוא החל לגלם את ג'וסו בסדרת הדרמה הפינית "Kotikatu" (אנ'). לינדרוט השתתף גם בסדרות "Nollatoleranssi" ו-"Käenpesä" (פי') ובסרט "Ganes" (אנ').
לינדרוט הנחה את תוכנית הנוער "Summeri" (פי') של ערוץ Yle TV2 בשנים 2008 ו-2009 לצד מירלה פקונן ובשנים 2010 ו-2011 לצד מינטו פנטינן. באביב 2012, לינדרוט הנחה את התוכנית "Bilebändi 2012" (פי') ששודרה גם כן ב-Yle TV2, יחד עם אנה לאולומאה. בשנת 2017 הוא הנחה את התוכניות "Bumtsibum" (אנ') ו-"Mökireissu" (פי').
באביב 2009 השתתף לינדרוט במחזמר "אביב מתעורר", שזכה בפרסים רבים, בתיאטרון העיר הלסינקי. באביב 2017, הוא החליף את הייקי רנטה בתפקיד הראשי של המחזמר "Kirkana", בתיאטרון פיקוק שבפארק השעשועים ליננמקי.
בשנת 2014 היה לינדרוט ממקימי תיאטרון Klubiteatteri, יחד עם רופ סלמינן וסאסו פקואניאן.
קריירה > קריירה מוזיקלית

לינדרוט הוא סולן להקת הרוק Smak, יחד עם הגיטריסט הנרי סלונן. לינדרוט שר במקהלות שונות. חלק מהשפעותיו המוזיקליות הן מיו (אנ'), דה יוזד, דיסקו אנסמבל (אנ') וגרין דיי. Smak הוקמה בשנת 2001 והוציאה בסך הכל שלושה אלבומים; Trans transit‏ (2004),‏ Mercury‏ (2006) ו-High School Uncool‏ (2009). בשנת 2009 לקחה הלהקה פסק זמן.
לינדרוט מנגן בפסנתר, טרומבון וגיטרה. בנוסף לחברותו בלהקת Smak, הוא שר את שיר הנושא של אלבום האוסף Patchwork, את השיר "Anna mun etsiä" מהאלבום Patchwork 2, ואת השיר "Aamulaulu" מהאלבום Patchwork 3. הוא גם הפיק את האלבום "Kaunis kaaos" של אנטי טויסקו. בנוסף לאנטי טויסקו, הוא גם הלחין שירים עבור דיאנדרה (אנ'), ג'ני יאקולה (אנ') ובנג'מין (אנ').
בשנת 2014 לינדרוט הוציא לאור אלבום סולו הכולל את הסינגל "Annika". אלבום הסולו הראשון טרם יצא לאור והוא גם השהה את קריירת הסולו שלו.
מאז יולי 2016 הוא מוציא שירים יחד עם הזמרת-יוצרת הפינית אידה פול (פי') כחלק מהצמד Ida Paul & Kalle Lindroth (פי').
בשנת 2021 השתתף בכתיבת השיר "Discoteque" שהוקלט על ידי הלהקה הליטאית דה רופ וייצג את ליטא באירוויזיון 2021.
חיים אישיים

לינדרוט ואשתו האנה התחתנו באוגוסט 2016. לשניים נולד בן ביוני 2017.
דיסקוגרפיה > אלבומים

אלבומים שהוציא במסגרת להקת Smak
| שנה | שם | מיקומי שיא> פינלנד |
| --- | --- | --- |
| 2004 | Sic Transit | 16 |
| 2006 | Elohopeaa | 9 |
| 2009 | Shopping Mall Religion | 21 |
דיסקוגרפיה > סינגלים

| שנה | שם | מיקומי שיא> פינלנד |
| --- | --- | --- |
| 2014 | "Annika" | – |
| 2016 | "Hakuammuntaa" (עם אידה פול) | – |
| 2016 | "Parvekkeella" (עם אידה פול) | 10 |
| 2017 | "Kun tää loppuu" (עם אידה פול) | – |
| 2017 | "Kupla" (עם אידה פול) | 17 |
| 2017 | "Päällekkäin" (עם אידה פול) | 16 |
| 2018 | "Planeetat" (עם אידה פול) | 12  |
| 2020 | "Päiväuni" (עם אידה פול) | 11  |
הערות שוליים

↑  Voutilainen, Petri. "Bumtsibum-juontaja Kalle Lindroth: Smak-yhtyeeni teki salaisen comeback-keikan!". Seiska. נבדק ב-16 ביולי 2017. {{cite web}}:  (עזרה)
↑  Typpö, Juha. "Näin teinibändi Smakin Henkasta syntyi Hank Solo – supertuottaja, joka tekee biisit Sannille, Kasmirille ja muille tähdille". Helsingin Sanomat. נבדק ב-16 ביולי 2017. {{cite web}}:  (עזרה)
↑  Tähtivaara, Sarianne. "BumtsiBum-juontaja Kalle Lindroth kohupestistään: "Olen pitänyt oman pääni kylmänä"". Iltalehti. נבדק ב-16 ביולי 2017. {{cite web}}:  (עזרה)
↑  Kotikatu-tähti Kalle Lindroth julkaisee debyyttisinglensä, www.iltalehti.fi (בפינית)
↑  Kotikatu-tähdet avaavat klubiteatterin Helsinkiin, mtvuutiset.fi, ‏2014-07-29 (בפינית)
↑  Fono.fi - Äänitetietokanta, www.fono.fi
↑  Summerista ja Smakista tuttu Kalle soolouralla – uusi biisi yksinoikeudella YleX:ssä, yle.fi (ב־)
↑  Kalle Lindroth löysi äänensä Ida Paulin kanssa: "Ei ollut mitään projektia, teimme vain musiikkia", yle.fi (ב־)
↑  Bumtsibum-juontaja Kalle Lindroth sai pojan – hehkuttaa onneaan herkässä kuvassa, Ilta-Sanomat, ‏2017-06-19 (בפינית)
1 2  Suomen Virallinen Lista, Musiikkituottajat (ב־)
↑  http://ifpi.fi/tilastot/virallinen-lista/singlet/2018/39
↑  https://www.ifpi.fi/lista/singlet/2020/10/
| --- | --- |
בקרת זהויות :  MusicBrainz: 7c18b48c-a95c-45dd-bb93-43f2219c6eaa 
לינדרוט בצילומי סדרת הנוער "Summeri",‏ 2011
קואיצ'ירו גמבה

זהו שם יפני; שם המשפחה הוא .
קוֹאִיצִ'ירוֹ גֶמְבָּה (ביפנית: 玄葉 光一郎; נולד ב-20 במאי 1964) הוא פוליטיקאי יפני, לשעבר שר החוץ של ממשלת יפן וחבר בבית הנבחרים של יפן מטעם מפלגה הדמוקרטית.
גמבה נולד בעיר טמורה, שבמחוז פוקושימה, והוא בעל תואר במשפטים מאוניברסיטת סופיה. הוא נבחר לבית הנבחרים לראשונה ב-1993, לאחר שהשלים כהונה אחת באספה של מחוז פוקושימה. בספטמבר 2011 התמנה גמבה לשר החוץ תחת ראש הממשלה יושיהיקו נודה וכיהן בתפקיד זה עד לשנת 2012.
קאלוטה אדומה

| קאלוטה אדומה> מצב שימור |
| --- | --- |
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפי כיס
משפחה:: נמיות כיס
סוג:: Dasykaluta
מין:: קאלוטה אדומה
שם מדעי
 Dasykaluta rosamondae ‏Ride, 1964
תחום תפוצה


קאלוטה אדומה (שם מדעי: Dasykaluta rosamondae; נקראת גם בפשטות קאלוטה) היא מין של טורפת כיס זעירה דמוית נמייה או סנאי ממשפחת נמיות הכיס, המהווה מין יחיד בסוגה ואנדמית למערב יבשת אוסטרליה. הקאלוטה בעלת מבנה גוף קומפקטי וגוצי, ולה פרווה שעירה במיוחד בעלת צבע אדמוני או נחושתי. היא ידועה בתוקפנותה ובמזגה האגרסיבי וכן ביכולת היוצאת דופן שלה לשנות לחלוטין את זמני הפעילות שלה בין הקיץ לחורף.
טקסונומיה ומיון

הקאלוטה האדומה מהווה מין יחיד בסוג Dasykaluta, והיא משויכת לשבט דסיורים במשפחת נמיות הכיס. היא התגלתה לראשונה בשנת 1964 על ידי הזואולוג האוסטרלי ויליאם ריד במהלך מסעו באזור פילברה; בתחילה, הקאלוטה סווגה כמין בסוג אנטכינוס בשם אנטכינוס אדום קטן או אנטכינוס הספיניקס (Antechinus rosamondae), אולם בשנת 1982 הפליאונטולוג האוסטרלי מייק ארצ'ר הקצה לה סוג נפרד. מחקרים מצאו שהמין הקרוב ביותר מבחינה גנטית לקאלוטה הוא הדיבלר האנדמי לדרום מערב אוסטרליה, והם חולקים אף דמיון אנטומי מסוים.
מקור השם קאלוטה הוא בכינוי אבוריג'יני עבור יונק זה בשפת הניימאל; מלבד השם הרשמי, הכינוי האבוריג'יני בא לידי ביטוי גם בשמה המדעי Dasykaluta (דסיקאלוטה) - כלומר: "קאלוטה שעירה". החלק השני של השם המדעי rosamondae (רוזמונדה), הוא על שמה של רוזמונד קליפורד - פילגשו המפורסמת של הנרי השני, מלך אנגליה אשר תוארה כבעלת שיער אדום.
אנטומיה ומראה

הקאלוטה האדומה היא טורפת כיס זעירה המזכירה רבות את המולגרה, אך קומפקטית וקטנה ממנה באופן ניכר: אורכה הכולל 14–17 ס"מ (גוף: 11-9 ס"מ, זנב: 6.5-5 ס"מ) ומשקלה 20–40 גרם. הראש שלה מתאפיין בחרטום משולש אשר קצר בהשוואה לקרוביה האנטכינוסים. אוזניה רחבות וקצרות, עיניה שחורות וגדולות, ואפה אדמדם וזעיר. סביב לאף יש לה זיפי שפם ארוכים ודקיקים. הקאלוטה מתאפיינת בלסת חזקה ובשיניים קצרות וחדות; רגליה וגפיה קצרצרות ודקיקות עם טפרים חדים. זנבה העבה קצר יחסית למינים אחרים.
הפרווה של הקאלוטה גסה ועבה במיוחד, ומורכבת משערות זיפיות וצפופות המקנות לה מראה קוצני. כפי שמרמז שמה, פרוותה של הקאלוטה האדומה בעלת גוון חום-אדמוני או נחושת אשר נוטה להתכהות בפלג הגוף האחורי, בכתפיים ובמצח, ולהיות בהיר יותר בצלעות ובשורש הזנב. הסנטר והגרון נוטים להיות כתמתמים מעט, וסביב העיניים יש לעיתים קרובות טבעות כתמתמות בהירות. הגחון בצבע כתמתם בהיר או אפרפר-לבנבן. ניתן להבדיל בקלות בינה לבין המולגרה באמצעות הזנב אשר נעדר מברשת שיער שחורה בקצהו.
תפוצה ואקולוגיה

הקאלוטה האדומה אנדמית לאוסטרליה. היא מצויה אך ורק באוסטרליה המערבית, בעיקר באזור פילברה, אך גם במדבר החול הקטן, ובאזורים הגאוגרפיים: גסקווין וקרנרבון אשר שוכנים כולם בצפון-מערב היבשת. בית הגידול שלה מורכב מערבה מישורית מדברית, עם פסיפס של שיחים, כדורי ספיניקס, סלעים ודיונות חול נמוכות. הקרקע האופיינית לאזור זה בעלת גוון אדום, והיא מספקת לקאלוטה האדומה הסוואה מעולה מפני טורפים.
למרבית בעלי החיים, יש קצב פעילות מסוים ביממה אשר הופך אותם בהתאם לפעילי יום, פעילי לילה או פעילי דמדומים; ייחודית בהקשר זה היא הקאלוטה האדומה, אשר יוצאת דופן בכך שהיא הופכת את זמני הפעילות שלה לחלוטין בהתאם לעונה: בקיץ האוסטרלי (דצמבר עד מרץ), הקאלוטה היא פעילת לילה בדומה למרבית טורפי הכיס הזעירים; בחורף האוסטרלי לעומת זאת (אפריל עד ספטמבר), היא הופכת להיות פעילת יום. על מנת לבדוק את הגורם לשינוי הפעילות, חוקרים אוסטרלים בחנו את התזונה ויחסי הגומלין של הקאלוטה בעונות השונות. נמצא, שהתזונה לא השתנתה כלל בין העונות, ואף לא הייתה תחרות בולטת בינה לבין טורפי כיס זעירים אחרים. ההסבר המוצע לשינוי זמני הפעילות, הוא שהמעבר לפעילות יומית בחורף מאפשר לקאלוטה להימנע מהיתקלות עם הטורפת העיקרית שלה - קרובתה המולגרה - אשר גדולה ממנה פי שניים ופעילה בלילה; בנוסף, הפעילות היומית מאפשרת לקאלוטה לחסוך בהוצאת אנרגיה על תרמורגולציה לילית, שכן הטמפרטורות הליליות באזור המדברי במערב אוסטרליה קרות במיוחד ומאלצות מינים זעירים להיות בתנועה מתמדת על מנת לשמור על חום גופם. הן בקיץ והן בחורף, הקאלוטה נכנסת לעיתים קרובות למצב של נמנום שהוא מעין תרדמת זמנית המלווה בהאטת קצב חילוף החומרים. תופעה זאת האופיינית לטורפי כיס נוספים, מאפשרת לקאלוטה לחסוך באנרגיה בסביבה הצחיחה שלה.
התזונה של הקאלוטה מורכבת בעיקר מחסרי חוליות ובמידה פחותה מחולייתנים קטנים (עכברים למשל) ומהצומח. מחקר מצא שחיפושיות תופסות 27% מכלל התזונה, ונמליים 25% נוספים. הקאלוטה האדומה זעירה אמנם בממדי גופה, אך היא מסוגלת להכניע טרף הגדול ממנה בהרבה תודות למזגה התוקפני והאגרסיבי. הדבר בא לידי ביטוי גם בסקרי שטח: קאלוטות שנתפסו על ידי זואולוגים הפגינו תוקפנות רבה במיוחד וניסו לנשוך ללא הרף את הידיים שאחזו בהן. הקאלוטה קופצנית וזריזה במיוחד, וידועה בכך שהיא מניפה את זנבה מעלה כאשר היא סקרנית או חוקרת את הסביבה.
מחקרים שבוצעו על קאלוטות אדומות שנתפסו וגודלו בשבי, הובילו למסקנה, שמין זה הוא אחד מתוך 10 מינים במשפחת נמיות הכיס אשר הזכרים שלהם מתים זמן קצר לאחר עונת הרבייה הראשונה. לקאלוטה האדומה יש עונת רבייה קצרה אשר מתרחשת בספטמבר. ההריון של נקבת הקאלוטה נע בין 38 ל-40 יום; מדובר אולי בתקופת הריון קצרצרה יחסית ליונקי שליה, אולם בהשוואה לטורפי כיס אחרים, ההריון נחשב לארוך במיוחד. בהתחשב בתנאים הסביבתיים הצחיחים, ככל הנראה נקבת הקאלוטה מבצעת דיאפאוזה אשר מעכבת את התפתחות העובר כל עוד יש מחסור במזון. בתום ההריון, נולדים הצאצאים שמספרם מגיע עד לשמונה, והם שוהים בתוך קפל עור דמוי כיס סמוך לפטמות. גורי הקאלוטה נגמלים בין 2 ל-4 חודשים והופכים לעצמאיים, כאשר בטבע, קאלוטות צעירות מופיעות החל מחודשי פברואר ומרץ. הן הזכרים והן הנקבות מגיעים לבגרות לאחר 10 חודשים. הזכרים מתרבים רק בעונה הראשונה לחייהם, ולאחריה הם בדרך כלל מתים כתוצאה מלחץ ושינויים פיזיולוגים. ההעלמות של הזכרים חופפת בדרך כלל לתקופת ההמלטות, והיא מאפשרת לנקבות הקאלוטה למצוא מזון בנקל ללא תחרות מצד הזכרים. תוחלת החיים של הנקבה אינה עולה על שלוש שנים, כך שהיא מתרבה לכל היותר שתיים או שלוש פעמים.
מצב שימור

הקאלוטה האדומה מסווגת על ידי הרשימה האדומה של IUCN במצב השימור ללא חשש (LC), בשל תפוצה רחבה, אוכלוסייה משוערת גדולה, וכי אין זה סביר שתהיה בעתיד הנראה לעין ירידה המצדיקה רישום בקטגוריה מאוימת. לא ידוע גם על איומים משמעותיים כל שהם על המין. הקאלוטה מצויה בפארק הלאומי רכס קינדי ובפארק הלאומי נהר רידאל.
הערות שוליים

↑  קאלוטה אדומה באתר הרשימה האדומה של IUCN
1 2  Pavey, Chris R., et al. ‏ "Why is the marsupial kaluta, Dasykaluta rosamondae, diurnally active in winter: Foraging advantages or predator avoidance in arid northern Australia?." Journal of Arid Environments 133 (2016): 25-28.
↑  ‏ סרטון של קאלוטה אגרסיבית
1 2  Woolley, P. A. "Reproduction in Dasykaluta-Rosamondae (Marsupialia, Dasyuridae)-Field and Laboratory Observations." Australian Journal of Zoology 39.5 (1991): 549-568.
נוף אופייני לבית הגידול של הקאלוטה האדומה.
קולות האביב (בלט)

קולות האביב הוא בלט פה דה דה קצר של הכוריאוגרף הבריטי פרדריק אשטון לצלילי ואלס 'קולות האביב' (בגרמנית:  Frühlingsstimmen) של המלחין האוסטרי יוהאן שטראוס (הבן). במקור, הלחן נכתב מתוך כוונה לצרפו כדיברטימנטו להפקת האופרטה 'העטלף' של שטראוס באופרה המלכותית לצד 'פולקת הפיצוצים', והוצג לראשונה כיצירה בפני עצמה בבלט המלכותי בשלהי 1978.
'קולות האביב' עצמה היא יצירה קצרה כבת 8 דקות ללא עלילה, ואלס וינאי ער שנכתבה לו כוריאוגרפיה. ליצירה רושם עז של קלילות ותנועות שמחות שהושפע רבות מהנועזות של בלט בולשוי.
הבלט מוצג על ידי רקדן ובלרינה, שניהם אנונימיים ומכונים 'רקדן'.
קאנטחו

| --- | --- |
סמל קאנטחוסמל קאנטחו

 מדינה:  וייטנאם וייטנאם
 אזור:  אזור נהר מקונג
 תאריך ייסוד:  1789 
 שטח:  1,440.4 קמ"ר
 גובה:  0 מטרים
 אוכלוסייה:  ‏
  ‑ בעיר:  1,252,350 (2022)
 קואורדינטות:  10°02′00″N 105°47′00″E﻿ / ﻿10.033333333333°N 105.78333333333°E﻿ / 10.033333333333; 105.78333333333 
 אזור זמן:  UTC +7
 https://cantho.gov.vn/
  מפת מיקום  מפה מפורטת   (למפת וייטנאם מוגדלת) האנוי הו צ'י מין סיטי הייפונג דה נאנג ביין הואה נאצ'אנג בואון מה טואוט הואה טהאי נווין הרפובליקה העממית של סין לאוס תאילנד קמבודיה ים סין הדרומי  מפרץ טונקין  מפרץ תאילנד קאנטחו(למפת וייטנאם רגילה) האנוי הו צ'י מין סיטי הייפונג דה נאנג ביין הואה נאצ'אנג בואון מה טואוט הואה טהאי נווין הרפובליקה העממית של סין לאוס תאילנד קמבודיה ים סין הדרומי  מפרץ טונקין  מפרץ תאילנד קאנטחו  he tabBackground:;tabBorder:#aaa;defaultTab:0;
 
קאנטחו (בוייטנאמית: Cần Thơ) היא העיר הרביעית בגודלה בווייטנאם, והעיר הגדולה ביותר באזור נהר מקונג (אנ')‏. באזור העיר, נמצאים מוזיאון קאנטחו (אנ') ואוניברסיטת קאנטחו (אנ'). ליד העיר נמצא נמל התעופה הבין-לאומי קאנטחו (אנ').
גאוגרפיה

העיר ממוקמת כ-1,217 ק"מ מבירת וייטנאם, האנוי.
אקלים

על פי שיטת קפן, בקאנטחו יש אקלים סוואנה טרופי. ממאי עד לנובמבר, האזור גשום, ומדצמבר עד לאפריל, האזור לח. הלחות השנתית הממוצעת היא כ-83%. כמות הגשמים הממוצעת היא 1,635 מ"מ. הטמפרטורה הממוצעת היא 27 מעלות צלזיוס.
ערים תאומות

צרפת ניס, צרפת
הרפובליקה העממית של סין שאנטואו, הרפובליקה העממית של סין (מ־1 באוגוסט 2005)
קמבודיה פנום פן, קמבודיה
איראן אמול (אנ'), איראן
ארצות הברית ריברסייד, קליפורניה, ארצות הברית
קוריאה הדרומית פרובינציית סאות' ג'אולה (אנ'), קוריאה הדרומית
הערות שוליים

↑  "Trang chu". Cổng Thông tin Điện tử thành phố Cần Thơ – CANTHO PORTAL (בוייטנאמית and אנגלית). Ghi rõ nguồn "CanTho Portal" khi phát hành lại thông tin từ Portal này. 2012. נבדק ב-15 באוקטובר 2012. {{cite web}}:  (עזרה)
↑  Ron Emmons (7 בפברואר 2012). Frommer's Vietnam: with Angkor Wat. John Wiley & Sons. ISBN 978-1-118-11997-6. נבדק ב-15 באוקטובר 2012. {{cite book}}:  (עזרה)
↑  Can Tho, Can Tho (באנגלית)
↑  Coordinate Distance Calculator, boulter.com
↑  "Vietnam Building Code Natural Physical & Climatic Data for Construction" (PDF) (בוייטנאמית). Vietnam Institute for Building Science and Technology. אורכב מ-המקור (PDF) ב-22 ביולי 2018. נבדק ב-23 ביולי 2018. {{cite web}}:  (עזרה)
| --- | --- |
בקרת זהויות :  GND: 7603341-7  LCCN: no2005071620  MusicBrainz: dfc8640b-b043-4b0f-8aac-0dcda02fcc30  NARA: 10037629  VIAF: 138734079   WorldCat (עם VIAF): 138734079 
ערך זה הוא קצרמרבנושא וייטנאם ובנושא יישובים באסיה. אתם מוזמנים לתרום לוויקיפדיה ו.
קונסטנטין יואן

| --- | --- |

 לידה:  12 באוקטובר 1875 (יוליאני) מוסקבה, האימפריה הרוסית 
 פטירה:  11 באפריל 1958 (בגיל 82) מוסקבה, ברה"מ 
 מקום קבורה:  בית הקברות נובודוויצ'יה 
 מקום לימודים:  בית הספר לציור, פיסול ואדריכלות של מוסקבה 
 תחום יצירה:  ציור 
 זרם באמנות:  אימפרסיוניזם 
 פרסים והוקרה:  פרס סטלין  מדליה לגבורת העמל במלחמת המולדת הגדולה 1941–1945  צייר העם של רוסיה הסובייטית  עיטור הדגל האדום של העמל  עיטור לנין  אמן העם של ברית המועצות  פעיל מצטיין באמנויות  של הרפובליקה הסובייטית הפדרטיבית הסוציאליסטית של רוסיה 
 
קונסטנטין פיודורוביץ' יואן (באנגלית: Konstantin Yuon; ברוסית: Константи́н Фёдорович Юо́н;‏ 24 באוקטובר 1875 – 11 באפריל 1958) היה צייר ומעצב תיאטרון רוסי ידוע. הוא ייסד את איגוד האמנים הרוסים ואת איגוד האמנים של רוסיה המהפכנית.
ביוגרפיה

יואן נולד במוסקבה למשפחתו של פקיד בנק ממוצא שווייצרי-רוסי. אחיו פול ג'ון היה מלחין בולט.
מ-1892 עד 1898 למד בבית הספר לציור, פיסול ואדריכלות במוסקבה, שם קונסטנטין סאביצקי וקונסטנטין קורובין היו בין מוריו. לאחר שסיים את לימודיו בבית הספר לאמנות במוסקבה לקח שיעורים פרטיים מולנטין סרוב (1898–1900). במהלך מספר נסיעות למערב אירופה, במיוחד לפריז, הוא התוודע אל נופי העיר של קמיל פיסארו ואימפרסיוניסטים אחרים, אך שמר על סגנונו הייחודי.
בשנת 1900 הוא פתח את בית הספר הפרטי הראשון לציור ולרישום במוסקבה. כמה ציירים רוסים ידועים קיבלו חינוך לאמנות בבית הספר (כמו אולגה ז'קולינה). מאוחר יותר לימד באקדמיה לאמנויות של לנינגרד ובמכון לאמנות סוריקוב במוסקבה. הסטודיו שלו במוסקבה היה בשימוש נרחב על ידי ציירים אחרים. הוא עיצב תפאורות להצגות בתיאטרון האמנות של מוסקבה ובתיאטרון מאלי, והפך למעצב הרשמי של תיאטרון זה בשנים 1945 עד 1947. הוא תרם בנוסף תפאורות לאופרות.
בעידן הסובייטי, יואן היה מנהל מכון המחקר של האקדמיה לאמנויות (1948–1950) והמזכיר הראשון של איגוד האמנים הסובייטים (1956–1958).
הוא זכה בפרס סטלין (1943), קיבל את מסדר לנין ועוד מסדרים ומדליות.
הוא נפטר במוסקבה ב-11 באפריל 1958.
עבודות נבחרות

קונסטנטין יואן התחיל כצייר נוף וז'אנר אימפרסיוניסטי עם נימה סימבוליסטית. מאוחר יותר הוא ניסה ציור נוף לירי המעורב בחיקויים של אמנויות המיניאטורות. הסמליים ביותר ביצירותיו הם מחזור התחריטים "בריאת העולם" (1908-1912) והציור "כוכב חדש" המציג את מהפכת אוקטובר כתוצאה של אירוע קוסמי.
לאחר המהפיכה עד סוף ימיו היה לאמן ריאליזם סוציאליסטי קפדני, שיצר ציורים כמו "המצעד בכיכר האדומה ב-7 בנובמבר 1941".
הערות שוליים

↑  Quellen zur Schweizer Geschichte vol. 10, 1891, p. 171
| --- | --- |
בקרת זהויות :  NLI: 987007425023205171  PLWABN: 9810535150605606  BnF: cb14965934h (data)  GND: 127115617  ISNI: 0000 0001 2259 1663  LCCN: n83231112  LNB: 000287056  NKC: xx0122763  NTA: 070245053  RKD: 42353  SUDOC: 092137059  ULAN: 500120860  VIAF: 71665169   WorldCat (עם VIAF): 71665169
קולות הלב (אלבום)

קולות הלב הוא אלבום האולפן הרביעי של גלעד שגב.
האלבום יצא בשנת 2013. מתוך האלבום יצאו כמה סינגלים שהיו ללהיטים: קולות הלב, אף אחד ויום קדוש.
רשימת שירים

עד מתי - 3:55
יום קדוש - 2:55
הדמעות שלך - 3:30
קולות הלב - 3:50
אף אחד - 3:48
חולה אהבה - 3:25
חושב עלי - 3:00
החסד - 3:18
תפילה לעני - 3:20
עד מתי תצפה לאות - 1:35
מותק שלי LIVE (בונוס) - 4:25
חנה'לה התבלבלה (בונוס) - 3:30
קופר בוקס

| --- | --- |

 כינוי:  הארנה לכדוריד
 מיקום:  לונדון
 קואורדינטות:  51°32′40″N 0°01′12″W﻿ / ﻿51.5444°N 0.0201°W﻿ / 51.5444; -0.0201
 תקופת הפעילות:  2011–הווה (כ־13 שנים)
 עלות הבנייה:  44 מיליון לירה שטרלינג
 בעלים:  London Legacy Development Corporation 
 מפעיל:  Greenwich Leisure Limited 
 אדריכל:  MAKE אדריכלים 
 קבוצות:  לונדון ליונס   מועדון הכדוריד של לונדון
 מושבים:  7,500 - כדורסל   6,500 - כדוריד
 copperboxarena.org.uk
  מפת מיקום  מפה מפורטת   (למפת לונדון מוגדלת) קנט סארי ברקשייר בקינגהאם הרטפורדשייר אסקסקופר בוקס(למפת לונדון רגילה) קנט סארי בר. בקי. הרטפורדשייר אסקסקופר בוקס(למפת האקני רגילה) קופר בוקס(למפת האקני מוגדלת) קופר בוקס  he tabBackground:;tabBorder:#aaa;defaultTab:0;
 
קופר בוקס (באנגלית: Copper Box - "קופסת הנחושת") הוא אולם שבו נערכו משחקי טורניר הכדוריד (למעט שלבי חצי הגמר והגמר) של המשחקים האולימפיים בשנת 2012.
תיאור המתקן

קופר באקס הוא אחד משלושה אולמות שנבנו עבור המשחקים האולימפיים באזור הפארק האולימפי, והוא היחיד מביניהם שנשאר במקומו גם לאחר האולימפיאדה, כאשר השאר היו מתקנים מודולריים, אשר בתום המשחקים הועברו לאתרים אחרים ברחבי הממלכה המאוחדת, מאחר שבאזור לונדון רבתי אין מחסור במתקני ספורט.
בניית המבנה הסתיימה בשנת 2011, והוא מכיל כ-6,000 מקומות ישיבה, והתקיימו בו בנוסף למשחקי הכדוריד גם תחרויות הסיוף במסגרת קרב חמש מודרני. כמו כן נערכו באולם משחקי הכדוריד של המשחקים הפאראלימפיים.
משחקי חצי הגמר ומשחקי הגמר בכדוריד נערכו בארנה לכדורסל הסמוכה, הגדולה יותר.
לאחר תום המשחקים האולימפיים הותאם המבנה למתחם ספורט עבור הקהילה המקומית. הוא משמש בתור אולמה הביתי של לונדון ליונס ומועדון הכדוריד של לונדון.
גלריה

במהלך אולימפיאדת לונדון
2011
מבט מהאוויר
במשחקים הפאראלימפיים לונדון (2012)
האולם במהלך בנייה 2011
קואיצ'ירו מאצואורה

קואיצ'ירו מאצואורה (ביפנית: 松浦 晃一郎; נולד ב-29 בספטמבר 1937), הוא דיפלומט יפני ולשעבר המזכיר הכללי של אונסק"ו.
ביוגרפיה

מאצואורה, יליד טוקיו, למד לתואר במשפטים באוניברסיטת טוקיו, ולתואר בכלכלה בהוורפורד קולג' שבפנסילבניה, ארצות הברית.
הוא החל בקריירה דיפלומטית ב-1959. כיהן במספר תפקידים במשרד החוץ היפני, בהם מנהל המשרד לשיתוף פעולה כלכלי ב-1988, ומנהל המשרד לענייני צפון אמריקה ב-1990. בשנים 1992–1994 כיהן כסגן שר החוץ. לאחר מכן מונה לשגריר יפן בצרפת, עד 1999.
אחרי שנה בה כיהן כיושב ראש אונסק"ו, נבחר למזכיר הכללי התשיעי של הארגון, ב-12 בנובמבר 1999. ב-12 באוקטובר 2005 נבחר שוב, לכהונה של עוד 4 שנים. בנובמבר 2009 הוחלף על ידי אירינה בוקובה.
קאלויאן, קיסר בולגריה

קברו של הצאר קאלויאן
קאלויאן אסן (וכן איוואן השני או יואן השני, בבולגרית: Калоян Асен, ברומנית: Ioniță Kaloian יוניצֶה קאלויאן ;‏ 1168 - אוקטובר 1207, סלוניקי, האימפריה הלטינית) היה קיסר (צאר) האימפריה הבולגרית השנייה בין השנים 1197 ל-1207. תקופת שלטונו אופיינה במאבקי כוח מול האימפריה הלטינית, תוך הרחבת גבולות האימפריה הבולגרית.
עלייתו לשלטון

קאלויאן (בלטינית: Caloiohannes, "יואן הטוב" או "הנאה") היה אחיהם הצעיר של איוון אסן הראשון ושל פטר הרביעי, מייסדי האימפריה הבולגרית השנייה. בצעירותו שהה בשבי הביזנטים בקונסטנטינופול וב-1189 הצליח להימלט ולשוב לבולגריה. לאחר רציחת אחיו בידי בן דודם איבאנקו אשר פעל בשליחות הביזנטים, הצליח קאלויאן ליצור קואליציית בויארים שתתמוך בו ועלה לכס השלטון.